กินยาคุมแบบ21เม็ดยี่ห้อเดิม มาเป็นปีแล้วค่ะปกติประจำเดือนก็มา ถึงจะลืมกินบ้าง แต่ก็มาปกติ แต่เดือนนี้ลืมกินยาคุมช่วง 3เม็ดสุดท้าย แล้วไปหาแฟนมีเพศสัมพันธ์กันแบบไม่ได้ป้องกัน หลังจากนั้นผ่านมาเกือบ2อาทิตย์แล้วประจำเดือนยังไม่มาเลยค่ะ ปกติจะมาหลังกินยาคุมหมดแผง แบบนี้มีโอกาสท้องมั้ยคะ แล้วสามารถกินยาคุมตามปกติได้เลยหรือต้องรอประจำเดือนมาก่อน ขอบค่ะ
สวัสดีค่ะ การใช้ยาคุมกำเนิดแบบแผงรายเดือนจำนวน 21 เม็ด นั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง เมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่หากไม่ได้กินยาคุม 3 เม็ดสุดท้าย ก็คือกินไม่ครบ มีเพศสัมพันธ์แบบไม่ป้องกันไปด้วย โอกาสตั้งครรภ์นั้นมีได้จากการที่ยาไม่ได้มีประสิทธิภาพเต็มที่เท่ากับการกินครบแผงดังนั้นตอนนี้ที่ประจำเดือนไม่มาด้วย จะต้องตรวจยืนยันการตั้งครรภ์ให้แน่ชัดก่อนเริ่มยาแผงถัดไปค่ะ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา อาจไปยืนยันผลที่รพ.ให้แน่ชัดก่อนเริ่มยาแผงถัดไป